Aktîvîsta TJA  Nevale Paçala ke nizdê 2 aşman cuwa ver zîndanî ra ameye veradayene  netîceya gonîbîyayîşê mezgî de cuya xo vînî kerde.
Nevale Paçal Goristanê Tilmeçî yê Êlihî de  bi tewrbîyayîşê aktîvîstanê TJA û îdarekaranê HDPyî yê Êlihî ameye definkerdene.
TJA semedê Nevale Paçal mesajê serweşîye pare kerd û nê vatî: ''Paçale Wan de 2015-16 de Dibistana Azad  de mamosteyîye kerde û dima ra operasyonanê qirkerdişê sîyasîyî de ameyî tepiştene û 2 serrî zîndan de mend. Prosesê mahkeme de têkoşînê nasname û cinîyan rayra berd. Netîceya gonîbîyayîşê merzgî de cuya xo vînî kerde. Wa sereyê keyeyê ci weş bo.''
